**Zápisnica z prípravných trhových konzultácií (ďalej len „PTK“)**

|  |  |
| --- | --- |
| **Predmet PTK:** | Zabezpečenie stravovania pre zamestnancov NBS a doplnkových služieb |
| **Hospodársky subjekt:** | xxx |
| **Čas a dátum:** | 19. 6. 2025 13:00 |
| **Prítomní:** | vyplývajú z prezenčnej listiny, ktorá je prílohou tejto zápisnice |

# Ciele verejného obstarávania:

* snahou je dosiahnuť vyššiu kvalitu poskytovaných služieb v oblasti stravovania, nielen súťaž na najnižšiu cenu.
* zvažuje sa hodnotiace kritérium – najnižšia cena a kvalitatívne parametre.
* uvažuje sa o zavedení výkonnostnej zmluvy – bonusy a sankcie viazané na kvalitu (napr. podľa merateľných ukazovateľov, tzv. KPI).

# Spätná väzba účastníka a okruh tém:

* účastník sa vyjadril, že očakával obhliadku priestorov, nie len diskusiu.
* účastník uviedol, že kuchyňu pozná z minulosti a popísal zmeny (väčší priestor pre výdaj, modernejšie stroje).
* účastník sa pýtal na zabezpečenie inventára (príbory, poháre, tácky) a potvrdil význam bufetu mimo obedov.
* účastník uviedol, že šéfkuchár musí mať skúsenosť z veľkokapacitného zariadenia;   
  za primerané považuje aspoň 5 rokov praxe.
* účastník zdôraznil, že hodnotenie jedál má byť objektívne (t.j. pri rovnakých surovinách).
* účastník podporil pohovor s prevádzkovým manažérom pre overenie komunikačných schopností.
* účastník uviedol, že kvalitu je potrebné preukazovať referenciami, certifikátmi, hygienickými normami a zavedenými systémami (HACCP).
* účastník sa vyjadril, že lokálnosť surovín nemusí byť zárukou kvality; dôležitejšia   
  je čerstvosť a chladené mäso.
* účastník uviedol, že objednávanie obedov musí byť najneskôr deň vopred; objednávky   
  v deň výdaja považuje za problém.
* účastník považuje opakovane použiteľné obaly za hygienicky komplikované riešenie.
* účastník zdôraznil význam finančnej motivácie (bonusov) naviazanej na kvalitu   
  a spokojnosť stravníkov, prípadne pre rozdelenie medzi zamestnancov prevádzky.
* účastník uviedol, že spokojnosť možno sledovať cez počet sťažností; dotazníky často vypĺňajú hlavne nespokojní.
* účastník sa vyjadril, že váženie šalátov je spravodlivejšie než objemové misky a zamedzí nepomerom v cene surovín.
* účastník odporučil, aby veľké šaláty pripravovala obsluha podľa stanovených porcií.
* účastník upozornil na potrebu plynulého výdaja bez dlhého čakania a na zabezpečenie obsluhy   
  aj v salóniku pre vedenie a návštevy.

# Ďalší postup:

* verejný obstarávateľ sa zaviazal zaslať dotazník s výzvou na spätnú väzbu s konkrétnymi otázkami týkajúcimi sa predmetnej zákazky
* účastník prisľúbil vyplnenie predmetného dotazníka

**Príloha:**

* Prezenčná listina