**Zápisnica z prípravných trhových konzultácií (ďalej len „PTK“)**

|  |  |
| --- | --- |
| **Predmet PTK:** | Zabezpečenie stravovania pre zamestnancov NBS a doplnkových služieb |
| **Hospodársky subjekt:** | xxx |
| **Čas a dátum:** | 19. 6. 2025 11:00 |
| **Prítomní:** | vyplývajú z prezenčnej listiny, ktorá je prílohou tejto zápisnice |

# Ciele verejného obstarávania:

* snahou je dosiahnuť vyššiu kvalitu poskytovaných služieb v oblasti stravovania, nielen súťaž na najnižšiu cenu.
* zvažuje sa hodnotiace kritérium – najnižšia cena + kvalitatívne parametre.
* uvažuje sa o zavedení výkonnostnej zmluvy – bonusy a sankcie viazané na kvalitu (napr. podľa merateľných ukazovateľov, tzv. KPI).

# Spätná väzba účastníka a okruh tém:

* účastník sa vyjadril, že nákresy kuchyne a jedálne sú postačujúce pre základný prehľad,   
  no rozhodujúce budú detailné informácie o gastro technológii.
* účastník uviedol, že pre nastavenie služby je dôležité poznať konkrétne stroje a technologické vybavenie, ktoré budú k dispozícii.
* účastník sa vyjadril, že kvalitatívne kritériá v súťaži sú kľúčové a je potrebné hodnotiť nielen cenu, ale aj skúsenosti spoločnosti, šéfkuchára a manažéra.
* účastník uviedol, že samotný počet rokov praxe nemusí byť jediným ukazovateľom kvality, dôležitá je aj reálna skúsenosť z prevádzok podobného rozsahu.
* účastník sa vyjadril, že ochutnávka jedál ako súčasť hodnotenia je relevantná a anonymné hodnotenie má zmysel.
* účastník uviedol, že pohovor s manažérom prevádzky by bol prínosný, no môže byť problém mať v čase súťaže konkrétnu osobu k dispozícii.
* účastník sa vyjadril, že má zavedený interný systém merania spokojnosti a penetrácie stravníkov, ktorý vie poskytovať priebežné údaje a spätnú väzbu.
* účastník uviedol, že zmluva by mala obsahovať možnosť nastavenia cieľov pre zvýšenie počtu stravníkov, no je potrebné prihliadať na limity a špecifiká konkrétnej populácie.
* účastník sa vyjadril, že je dôležité presne definovať, aký podiel ceny má smerovať na suroviny,   
  aby bola zachovaná kvalita jedál.
* účastník uviedol, že vníma ako dôležité zahrnúť do zmluvy inflačnú doložku a jasne rozčleniť podiely nákladov (suroviny, energie, mzdy).
* účastník sa vyjadril, že má skúsenosti s inovatívnymi riešeniami – samoobslužné pokladne, digitálne systémy, bufetové riešenia, a vie ich ponúknuť.
* účastník uviedol, že má skúsenosti s environmentálnymi a udržateľnými postupmi (znižovanie odpadov, sledovanie uhlíkovej stopy, pôvod surovín).
* účastník sa vyjadril, že vníma dôležitosť transparentného zamestnávania, odporúča zamestnávať personál na riadny pracovný pomer, nie na živnosť.
* účastník uviedol, že systém bonusov a sankcií viazaných na kvalitu je akceptovateľný, ale navrhol zastropovanie výšky sankcií.
* účastník sa vyjadril, že hygienické štandardy a interné kontroly sú kľúčové a mal by na ne klásť dôraz aj obstarávateľ.

# Ďalší postup:

* verejný obstarávateľ sa zaviazal zaslať dotazník s výzvou na spätnú väzbu s konkrétnymi otázkami týkajúcimi sa predmetnej zákazky
* účastník prisľúbil vyplnenie predmetného dotazníka

**Príloha:**

* Prezenčná listina