**Zápisnica z prípravných trhových konzultácií (ďalej len „PTK“)**

|  |  |
| --- | --- |
| **Predmet PTK:** | Zabezpečenie stravovania pre zamestnancov NBS a doplnkových služieb |
| **Hospodársky subjekt:** | xxx |
| **Čas a dátum:** | 18. 6. 2025 10:00 |
| **Prítomní:** | vyplývajú z prezenčnej listiny, ktorá je prílohou tejto zápisnice |

# Ciele verejného obstarávania:

* snahou je dosiahnuť vyššiu kvalitu poskytovaných služieb v oblasti stravovania, nielen súťaž na najnižšiu cenu.
* zvažuje sa hodnotiace kritérium – najnižšia cena + kvalitatívne parametre.
* uvažuje sa o zavedení výkonnostnej zmluvy – bonusy a sankcie viazané na kvalitu   
  (napr. podľa merateľných ukazovateľov, tzv. KPI).

# Spätná väzba účastníka a okruh tém:

* účastník sa vyjadril, že jeho spoločnosť zabezpečuje závodné stravovanie vo viacerých segmentoch vrátane priemyslu, zdravotníctva, školstva a armády.
* účastník uviedol, že denne pripravujú približne 10 000 stravných jednotiek a prevádzkujú 30 výdajní a 7 kuchýň na Slovensku.
* účastník sa vyjadril, že disponujú certifikátmi kvality (ISO 9001, ISO 14001 a pod.).
* účastník uviedol, že má skúsenosti so spätnou väzbou od stravníkov formou ankiet   
  a pravidelných hodnotení a tieto výsledky premieta do akčných plánov.
* účastník sa vyjadril, že dokáže ponúkať 5 jedál denne vrátane polievky, mäsitého, bezmäsitého, vegetariánskeho a múčneho jedla.
* účastník uviedol, že využíva kalibrované porcie mäsa (napr. 130 g) pre zabezpečenie rovnakých porcií a kontroly kvality.
* účastník sa vyjadril, že ponúka aj tradičné slovenské jedlá a zároveň vie pripraviť moderné či medzinárodné jedlá.
* účastník uviedol, že vie zabezpečiť aj minútky a tzv. biznis menu pre rokovania na vyššej úrovni.
* účastník sa vyjadril, že využíva lokálnych slovenských dodávateľov a dbá na sezónnosť surovín.
* účastník uviedol, že má skúsenosti s obsluhou samoobslužných ostrovov a šalátových pultov a vie ich nastaviť podľa požiadaviek klienta.
* účastník sa vyjadril, že je možné nastaviť systém objednávok cez softvér, SMS, webové rozhranie či aplikáciu a vedia sa prispôsobiť aj softvéru verejného obstarávateľa.
* účastník uviedol, že dokáže garantovať určitú mieru spokojnosti zákazníkov a pravidelne meria kvalitu poskytovaných služieb.
* účastník sa vyjadril, že podporuje environmentálne riešenia, napríklad používanie zálohovaných vratných obalov a znižovanie bioodpadu.
* účastník uviedol, že bonusy viazané na kvalitu považuje za akceptovateľné,   
  ak sú nastavené objektívne a merateľne.
* účastník sa vyjadril, že je pripravený predkladať vzorky jedál na ochutnávku ako súčasť hodnotenia ponúk v rámci verejného obstarávania.

# Ďalší postup:

* verejný obstarávateľ da zaviazal zaslať dotazník s výzvou na spätnú väzbu s konkrétnymi otázkami týkajúcimi sa predmetnej zákazky
* účastník prisľúbil vyplnenie predmetného dotazníka

**Príloha:**

* Prezenčná listina